На основу члана 80. став (4) Закона о уређењу простора и грађењу („Службени гласник Републике Српске“ број: 40/13, 106/15, 3/16 и 84/19), члана 19. и 39. Закона о локалној самоуправи („Службени гласник Републике Српске“ број: 97/16, 36/19 и 61/21) и члана 36. Статута општине Мркоњић Град, („Службени гласник општине Мркоњић Град“ број 10/17), Скупштина општине Мркоњић Град на \_\_\_ сједници одржаној дана \_\_\_\_\_\_\_\_ године, донијела је

**О Д Л У К У  
о просјечној, коначној, грађевинској цијени м2 корисне површине   
стамбеног и пословног простора у 2023. години**

Члан 1.

Овом Одлуком утврђује се просјечна, коначна, грађевинска цијена м2 корисне површине стамбеног и пословног простора из претходне 2023. године на подручју општине Мркоњић Град /у даљем тексту: Општина/.

Члан 2.

Просјечна, коначна, грађевинска цијена у 2023. години м2 корисне површине стамбеног и пословног простора, на подручју Општине, износи **665,00 КМ**.

Члан 3.

Цијена из члана 2. ове Одлуке служи као основица за израчунавање висине једнократне ренте.

Члан 4.

Ступањем на снагу ове Одлуке престаје да важи Одлука о просјечној коначној грађевинској цијени м2 корисне површине стамбеног и пословног простора у 2022. години („Службени гласник општине Мркоњић Град“ , број: 1/23).

Члан 5.

Ова Одлука ступа на снагу осмог дана од дана објављивања у „Службеном гласнику општине Мркоњић Град“.

Број: 02-022-\_\_/24 ПРЕДСЈЕДНИК СО  
Дана, \_\_\_\_\_ 2024. године Стевица Еремија

О б р а з л о ж е њ е

**Правни основ**

Правни основ за доношење Одлуке садржан је у члану 80. став 4. Закона о уређењу простора и грађењу („Службени гласник Републике Српске“ број: 40/13, 106/15, 3/16 и 84/19) гдје је регулисано да се просјечна, коначна, грађевинска цијена једног квадратног метра корисне површине стамбеног и пословног простора из претходне године утврђује одлуком скупштине јединице локалне самоуправе сваке године, најкасније до 31. марта текуће године.

**Разлози доношења**

Као основица за израчунавање висине ренте служи просјечна, коначна, грађевинска цијена једног квадратног метра корисне површине стамбеног и пословног простора из претходне године за подручје јединице локалне самоуправе.

Основица израчуната у складу са чланом 80. став 2. наведеног Закона, множи се са коефицијентом развијености јединице локалне самоуправе. Коефицијент развијености јединице локалне самоуправе, тј. општине Мркоњић Град је 1.

Одлуком Владе РС о степену развијености јединица локалне самоуправе у РС („Службени гласник РС“, број: 99/22), општина Мркоњић Град је разврстана у развијене јединице локалне самоуправе.  
 Просјечну, коначну, грађевинску цијену из става 2. члана 80. наведеног Закона утврђује одлуком скупштина јединице локалне самоуправе сваке године, а најкасније до 31. марта текуће године, на основу предрачуна из главног пројекта за издате грађевинске дозволе у претходној години.

Увидом у службену документацију за 2023. годину утврђено је да по издатим грађевинским дозволама за изградњу стамбених и пословних објеката предрачунска вриједност износи укупно 2.427.558,00 КМ за укупно 3652 м2 корисне површине.

**Начин обрачуна просјечне цијене м2 :   
Предрачун радова : површина објекта = цијена по једном метру квадратном.**

Укупна предрачунска вриједност 2.427.558,00 КМ : корисна површина објеката 3652 м2 =  **665 КМ/м²** .

Према овој основици висина једнократне ренте по м2 у 2024. години би износила:

* Прва зона 665 КМ x 3 % = **19,95 KM**

- Друга зона 665 КМ x 2,5 % **= 16,62 KM**

- Трећа зона 665 КМ x 2 % = **13,30 KM**

- Четврта зона 665 КМ x 1,5 % = **9,97 KM**

- Пета зона 665 КМ x 1% = **6,65 KM**

Предлаже се Скупштини општине да ову Одлуку усвоји у предложеном тексту.